**Nije meni baš tako lako**

Nije meni baš tako lako

Kažem vam ljudi, istina živa

Nije to priča koja se sniva.

Nije lako biti stariji brat

Kad te maleni drže za vrat.

Po glavi mojoj stalno mi skaču,

A kad ih pipnem, odmah zaplaču.

Nije meni baš tako lako

Nisam vam spomenuo probleme u školi,

To su trenutci najveće boli.

Pumpaju u nas svog svijeta znanje,

I dok se trude, ja znam sve manje.

Zadaci silni, dosadne formule,

Tekstovi, pjesme, svega na gomile.

Nije meni baš tako lako

Vjerujte kažem, nije mi lako,

Zamislim nešto, a ispadne naopako.

Da ne bude tako čvrsta je volja,

Uz oca i majku budućnost je bolja.

Kad su uz mene, ja čvrsto stojim

 I istina, nije da ih se bojim.

Nije meni baš tako lako

Reče mi nedavno prijatelj Blaž:

"Pazi što pišeš da ne bude laž."

Ko grom iz neba me zgodi

Što laž, što istina je, sada pogodi!

Zvonimir Zečević-Božić, 7.b